钦定古今图书集成/明伦汇编/氏族典/第341卷 > 刘锐
## 钦定古今图书集成/明伦汇编/氏族典/第341卷 > 刘锐

按《万姓统谱》：“锐字汝忠，寿光人，文和公珝第四子。成
化癸卯，荫补中书舍人，时锐八岁，召至文华殿，起拜
如成人，帝心嘉爱。时召见，门阈限高，邃庵杨公常提
携过之。及文和致政，奉侍养归。家居数年，肆力经史。
弘治壬子乡试，锐欲辞荫就科目，合各郡儒士糊名
试之，开卷第一，诸司属望。发解意欲奏请。冢宰尹公”
与锐为通家，屡止之曰：“若子文艺，但取巍科，宪庙之
恩，不可孤也。”锐乃止。甲寅北上，除原职，终太常卿，兼
翰林院五经博士。历仕五十馀年，进阶资善大夫。著
述颇富。有《西桥文集》，藏于家。